Resep: Allegrokoekies | Maroela Media
20 ml kitskoffiekorrels
250 g (280 ml) botter by kamertemperatuur
105 g (120 ml) strooisuiker
75 g (125 ml) mielieblom
75 g (85 ml) botter, gesmelt
20 g wit sjokolade
Voorverhit die oond tot 160 °C
Meng die koffiekorrels en kookwater en laat afkoel.
Klop die botter en suiker saam tot lig en romerig.
Sif die meel en mielieblom saam en voeg dit saam met die vanieljegeursel en die koffie by die bottermengsel. Meng goed deur tot ŉ deeg.
Rol die deeg in okkerneutgrootte balletjies en plaas dit in die holtes van ŉ klein muffinpannetjie.
Druk ŉ holte in elke balletjie met ŉ groterige kurkprop, sodat die deeg in die muffinpannetjies klein bakkies vorm. Bak dit vir 15-20 minute.
Meng al die bestanddele vir die vulsel, behalwe die likeur, saam in ŉ diep glasbak wat geskik is vir die mikrogolfoond.
Mikrogolf dit op hoog vir 6-7 minute. Roer elke 1-2 minute deur. Wees versigtig – die mengsel kook maklik oor en is baie warm. Ná 6-7 minute behoort die mengsel ŉ donkerder kleur te kry en dikker te word. Roer die likeur by.
Skep warm mengsel met ŉ teelepel in die afgekoelde koekies en vul dit amper tot oorlopens toe. Laat afkoel.
Smelt die donker sjokolade vir 4-5 minute in ŉ mikrogolfoond op ontdooi. Roer elke minuut.
Doop die afgekoelde koekies heeltemal in die sjokolade deur dit op ŉ vurk te plaas. Tik die vurk liggies teen die rand van die mikrogolfbak sodat die oortollige sjokolade afloop en plaas die gedoopte koekie versigtig op plastiek om te stol.
Smelt die wit sjokolade vir 2 minute in die mikrogolfoond op ontdooi. Roer elke minuut. Spuit met die wit sjokolade strepies of enige patroon van jou keuse op die koekies. Laat stol.
Deel van: Gebak, Lekkers